شەفەق نیوز/ حەنین قەدو ئەندام دەسەی دارایی پەرلەمانی، ئمڕوو پەنجشەممە، باس کرد لە رویکردنیگ لەلای حکومەت فیدڕاڵی ئەرا وەیەککردن مووچەی پلەی فەرمانبەرەیال لە وڵاتەگە.
حەنین قەدو ئەرا ئاژانس شەفەق نیوز وت: وەزیر دارایی خەوەردا ئەندامەیل دەسەی دارایی لە رویکردنیگ حکومەتی وەرەو یەککردن مووچەی فەرمانبەرەیل لە ماوەی ئایندە، وتیش: وەختیگ دیاریکریاگ نیە ئەرا تەواوبوین شیوەی یاساییگ ئەرا باوه‌ت مووچەگان. وه‌ شیوه‌ی نوو. دەربارەی بڕین بەشیگ لە مووچەی فەرمانبەرەیل، قەدو دیاری کرد ک حکومەتەگە هیچ روی کردنیگ وەئەوە نەیرێد و هیچ بڕینیگ لە مووچەی فەرمانبەرەیل نیە لە ماوەی ئایندە، و ئەویش نیەوود وەتایبەت دویای دەنگدان لەبان قەرزکردن ناوخۆیی و دەیشتەکی ئەرا پڕەو کردن پەککەفتنە داراییەگە ئەرا ساڵ ٢٠٢٠ .
